Եվրոպացի երիտասարդները մեծ խանդավառությամբ մասնակցեցին տոնի ամենաուրախ և ակտիվ մասին և, միանալով տեղի բնակչությանը, ջրեցին միմյանց և փոքր-ինչ զովացան ամռան տապին, այնուհետև վայելեցին ԵԱԴ անդամ և փառատոնի գեղարվեստական ղեկավար Արմեն Սարգսյանի բեմադրությամբ Ակունք ազգագրական երգի-պարի համույթի ելույթները, պարեցին հայկական պարեր նրանց հետ, հնարավորություն ունեցան ներկայացնելու իրենց ազգային երգերն ու պարերը: